CELEX: 32021D2173
Language: sk
Date: 2021-12-08 00:00:00
Title: Vykonávacie rozhodnutie Komisie (EÚ) 2021/2173 z 8. decembra 2021, ktorým sa mení vykonávacie rozhodnutie (EÚ) 2019/919, pokiaľ ide o harmonizované normy pre systémy čistenia splaškov, elektricky poháňané drenážne čerpadlá, štítok výrobcu a maximálnu nosnosť malých plavidiel (Text s významom pre EHP)

9.12.2021   
               
               
                  SK
               
               
                  Úradný vestník Európskej únie
               
               
                  L 440/6
               
            
         VYKONÁVACIE ROZHODNUTIE KOMISIE (EÚ) 2021/2173
         z 8. decembra 2021,
         ktorým sa mení vykonávacie rozhodnutie (EÚ) 2019/919, pokiaľ ide o harmonizované normy pre systémy čistenia splaškov, elektricky poháňané drenážne čerpadlá, štítok výrobcu a maximálnu nosnosť malých plavidiel
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES, (1) a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 14 smernice Európskeho parlamentu a Rady 2013/53/EÚ (2) sa o výrobkoch, ktoré sú v súlade s harmonizovanými normami alebo ich časťami, pričom odkazy na dané normy alebo ich časti sa uverejnili v Úradnom vestníku Európskej únie, predpokladá, že spĺňajú požiadavky, na ktoré sa uvedené normy alebo ich časti vzťahujú a ktoré sú stanovené v článku 4 ods. 1 smernice 2013/53/EÚ a v prílohe I k uvedenej smernici.
                  
               
                     (2)
                  
                  
                     Komisia vykonávacím rozhodnutím C(2015) 8736 (3) predložila Európskemu výboru pre normalizáciu (CEN) a Európskemu výboru pre normalizáciu v elektrotechnike (Cenelec) žiadosť o vypracovanie a revíziu harmonizovaných noriem na podporu smernice 2013/53/EÚ, ktoré sú odpoveďou na prísnejšie základné požiadavky stanovené v článku 4 ods. 1 smernice 2013/53/EÚ a v prílohe I k uvedenej smernici v porovnaní so zrušenou smernicou Európskeho parlamentu a Rady 94/25/ES (4).
                  
               
                     (3)
                  
                  
                     Vykonávacím rozhodnutím C(2015) 8736 boli výbory CEN a Cenelec požiadané aj o revíziu noriem, na ktoré boli uverejnené odkazy v oznámení Komisie 2015/C 087/01 (5).
                  
               
                     (4)
                  
                  
                     Na základe žiadosti uvedenej vo vykonávacom rozhodnutí C(2015) 8736 výbor CEN zrevidoval tieto harmonizované normy: EN ISO 8849:2018 o elektricky poháňaných drenážnych čerpadlách na jednosmerný prúd, na ktorú bol odkaz uverejnený vo vykonávacom rozhodnutí Komisie (EÚ) 2019/919 (6), a EN ISO 14946:2001/AC:2005 o maximálnej nosnosti, na ktorú bol odkaz uverejnený v oznámení Komisie 2018/C 209/05 (7). To viedlo k prijatiu týchto harmonizovaných noriem: EN ISO 8849:2021 a EN ISO 14946:2021.
                  
               
                     (5)
                  
                  
                     Na základe žiadosti uvedenej vo vykonávacom rozhodnutí C(2015) 8736 výbor CEN vypracoval aj novú harmonizovanú normu EN ISO 8099-2:2021 o systémoch čistenia splaškových odpadových vôd a normu EN ISO 14945:2021 o štítku výrobcu.
                  
               
                     (6)
                  
                  
                     Komisia spolu s výborom CEN posúdili, či uvedené normy, ktoré výbor CEN vypracoval alebo zrevidoval, spĺňajú požiadavku uvedenú vo vykonávacom rozhodnutí C(2015) 8736.
                  
               
                     (7)
                  
                  
                     V norme EN ISO 8099-2:2021 sa stanovujú požiadavky na návrh, konštrukciu a inštaláciu systémov čistenia splaškových odpadových vôd na malých plavidlách.
                  
               
                     (8)
                  
                  
                     V norme EN ISO 8849:2021 sa stanovujú požiadavky na elektricky poháňané drenážne čerpadlá určené na odvádzanie dnovej vody.
                  
               
                     (9)
                  
                  
                     V norme EN ISO 14945:2021 sa stanovujú požiadavky na jednotné zobrazovanie informácií uvedených na štítku výrobcu malého plavidla.
                  
               
                     (10)
                  
                  
                     V norme EN ISO 14946:2021 sa špecifikujú položky zahrnuté v maximálnej nosnosti malých plavidiel bez toho, aby sa prekročili limity stanovené inými normami pre stabilitu, výšku nad hladinou, flotáciu a ochranu osôb pred pádom cez palubu. Ďalej sa v nej stanovujú požiadavky na miesta na sedenie a obytné priestory pre členov posádky.
                  
               
                     (11)
                  
                  
                     Normy EN ISO 8099-2:2021, EN ISO 8849:2021, EN ISO 14945:2021 a EN ISO 14946:2021 spĺňajú požiadavky, na ktoré sa majú vzťahovať a ktoré sú stanovené v článku 4 ods. 1 smernice 2013/53/EÚ, ako aj v časti A prílohy I k uvedenej smernici. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (12)
                  
                  
                     Norma EN ISO 8849:2021 má nahradiť normu EN ISO 8849:2018. Norma EN ISO 14946:2021 má nahradiť normu EN ISO 14946:2001/AC:2005.
                  
               
                     (13)
                  
                  
                     Je preto potrebné vypustiť odkazy na normy EN ISO 8849:2018 a EN ISO 14946:2001/AC:2005 z Úradného vestníka Európskej únie.
                  
               
                     (14)
                  
                  
                     S cieľom poskytnúť výrobcom dostatočný čas na prispôsobenie svojich výrobkov revidovaným verziám harmonizovaných noriem EN ISO 8849:2018 a EN ISO 14946:2001/AC:2005 je potrebné odložiť vypustenie odkazov na uvedené normy.
                  
               
                     (15)
                  
                  
                     V prílohe I k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ. Odkazy na harmonizované normy EN ISO 8099-2:2021, EN ISO 8849:2021, EN ISO 14945:2021 a EN ISO 14946:2021 by sa mali zahrnúť do uvedenej prílohy. Odkaz na harmonizovanú normu EN ISO 8849:2018 by sa z uvedenej prílohy mal vypustiť.
                  
               
                     (16)
                  
                  
                     V prílohe II k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ, ktoré sa vypúšťajú z Úradného vestníka Európskej únie. Odkaz na harmonizovanú normu EN ISO 14946:2001/AC:2005 by sa mal zahrnúť do uvedenej prílohy.
                  
               
                     (17)
                  
                  
                     Vykonávacie rozhodnutie (EÚ) 2019/919 by sa preto malo zodpovedajúcim spôsobom zmeniť.
                  
               
                     (18)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/919 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Bod 1 prílohy I sa uplatňuje od 9. júna 2022.
         
         
            V Bruseli 8. decembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Ú. v. EÚ L 354, 28.12.2013, s. 90).
         
            (3)  Vykonávacie rozhodnutie Komisie C(2015) 8736 z 15. decembra 2015 týkajúce sa žiadosti o normalizáciu Európskemu výboru pre normalizáciu a Európskemu výboru pre normalizáciu v elektrotechnike, pokiaľ ide o rekreačné plavidlá a vodné skútre na podporu smernice Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES.
         
            (4)  Smernica Európskeho parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Ú. v. ES L 164, 30.6.1994, s. 15).
         
            (5)  Oznámenie Komisie v rámci implementácie smernice Európskeho parlamentu a Rady 94/25/ES zo 16. júna 1994 o aproximácii zákonov, iných právnych predpisov a správnych opatrení členských štátov týkajúcich sa rekreačných plavidiel (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 87, 13.3.2015, s. 1).
         
            (6)  Vykonávacie rozhodnutie Komisie (EÚ) 2019/919 zo 4. júna 2019 o harmonizovaných normách pre rekreačné plavidlá a vodné skútre vypracovaných na podporu smernice Európskeho parlamentu a Rady 2013/53/EÚ (Ú. v. EÚ L 146, 5.6.2019, s. 106).
         
            (7)  Oznámenie Komisie v rámci vykonávania smernice Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 209, 15.6.2018, s. 137).
      
      
         
            PRÍLOHA I
            Príloha I k vykonávaciemu rozhodnutiu (EÚ) 2019/919 sa mení takto:
            
                        1.
                     
                     
                        Položka 8 sa vypúšťa.
                     
                  
                        2.
                     
                     
                        Dopĺňajú sa tieto položky:
                        
                                    
                                       č.
                                    
                                 
                                 
                                    
                                       Odkaz na normu
                                    
                                 
                              
                                    „40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Malé plavidlá. Odpadové systémy. Časť 2: Systémy čistenia splaškových odpadových vôd
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Malé plavidlá. Elektricky poháňané drenážne čerpadlá
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Malé plavidlá. Štítok výrobcu
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Malé plavidlá. Maximálna nosnosť“
                                 
                              
                  
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2019/919 sa dopĺňa táto položka:
            
               
                           
                              č.
                           
                        
                        
                           
                              Odkaz na normu
                           
                        
                        
                           
                              Dátum vypustenia
                           
                        
                     
                           „36.
                        
                        
                           EN ISO 14946:2001
                           Malé plavidlá. Maximálna nosnosť
                           EN ISO 14946:2001/AC:2005
                        
                        
                           9. júna 2022“